CELEX: 
Language: sk
Date: 2019-03-14 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) č. 305/2011 vytvorením tried vonkajších clôn a markíz na základe parametrov týkajúcich sa odolnosti proti náporom vetra

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V nariadení Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS
                  1
               , sa uznávajú dve hlavné alternatívy na stanovenie tried parametrov vzhľadom na podstatné vlastnosti stavebných výrobkov. Podľa článku 27 ods. 1 a článku 60 písm. f) tak možno urobiť formou delegovaných aktov Komisie, kým článok 27 ods. 2 umožňuje využiť na tento účel harmonizované normy na základe revidovaného mandátu. V súlade s článkom 27 ods. 2 prvým pododsekom, ak Komisia tieto triedy stanoví, európske organizácie pre normalizáciu ich použijú v harmonizovaných normách.
            
            
               Podľa vymedzenia pojmu v článku 2 ods. 7 nariadenia (EÚ) č. 305/2011 je „trieda“ rozsahom úrovní parametrov stavebného výrobku ohraničeným minimálnou a maximálnou hodnotou parametrov stavebného výrobku. Triedy v nariadení (EÚ) č. 305/2011 preto vždy vyjadrujú daný rozsah stanovených parametrov výrobku.
            
            
               Okrem toho sa v nariadení (EÚ) č. 305/2011, na rozdiel od pôvodnej smernice Rady 89/106/EHS, nerozlišujú jednotlivé druhy tried v závislosti od ich pôvodu. Triedy parametrov stanovené Komisiou a rovnaké triedy stanovené európskymi organizáciami pre normalizáciu sa preto uznávajú a dodržiavajú rovnakým spôsobom.
            
            
               Okrem toho by bolo potrebné vymedziť klasifikáciu parametrov ako otvorený proces, zahŕňajúci všetky možné úrovne parametrov v súvislosti s danou podstatnou vlastnosťou výrobkov, na ktoré sa vzťahuje predmetná norma. Inak by sa súčasne stanovila aj prahová úroveň pre dané parametre.
            
            
               Európska produktová norma EN 13561 pre vonkajšie clony a markízy a požiadavky na ich parametre vrátane bezpečnosti bola pôvodne prijatá Európskym výborom pre normalizáciu (CEN) v roku 2004 a zmenená v roku 2008. Obsahuje klasifikáciu výrobkov, na ktoré sa vzťahuje, podľa parametrov, najmä vo vzťahu k ich podstatnej vlastnosti, ktorou je odolnosť proti náporom vetra, pričom sa v nej zaviedli štyri triedy parametrov.
            
            
               Podľa dostupných informácií existujúce triedy nie sú dostatočné pre všetky predmetné výrobky, pretože nedávno boli v tejto oblasti vyvinuté nové druhy výrobkov, ktoré sa vyznačujú ešte vyššou odolnosťou proti vetru. Používanie existujúcich tried môže v niektorých prípadoch viesť aj k bezpečnostným problémom spojeným s upevnením týchto výrobkov. Z týchto dôvodov by bolo potrebné rozšíriť klasifikáciu tried predmetných výkonnostných parametrov, no zároveň by sa malo rozlišovať medzi rôznymi podskupinami výrobkov, na ktoré sa vzťahuje norma EN 13561: vzhľadom na odolnosť upevňovacích sústav by v prípade markíz s kĺbovým ramenom boli vhodné iba tri triedy a tri dodatočné triedy, v porovnaní so štyrmi existujúcimi triedami, by boli použiteľné iba v prípade vonkajších clôn s tkaninou vedenou v bočných vodiacich lištách a v prípade pergolových markíz.
            
            
               Tieto ciele sa majú dosiahnuť pridaním ďalších troch tried pre podstatnú vlastnosť, ktorou je odolnosť proti náporom vetra, do klasifikácie uvedenej v norme EN 13561, ktorú uverejnil CEN v marci 2016, a prostredníctvom rozlišovania používania tried medzi podskupinami výrobkov, na ktoré sa vzťahuje táto norma, najmä pokiaľ ide o markízy s kĺbovým ramenom, vonkajšie clony s tkaninou vedenou v bočných vodiacich lištách a pergolové markízy. V prípade iných druhov markíz, zvislých rolovacích clôn, balkónových markíz a protihmyzových sieťok nová verzia normy EN 13561 nepredstavuje žiadnu zmenu existujúcej klasifikácie.
            
            
               Keďže v rámci uplatňovania nariadenia (EÚ) č. 305/2011 by si zavedenie takejto novej klasifikácie do harmonizovanej normy európskymi organizáciami pre normalizáciu vyžadovalo vydanie nového revidovaného mandátu, čo sa nestalo, a čo by trvalo dlhšie, bolo ako vhodnejšie zvolené toto delegované nariadenie.
            
            
               Nebolo považované za vhodné zaradiť do rozsahu pôsobnosti nariadenia iné klasifikácie parametrov zahrnuté v norme EN 13561, pretože podľa delegovaného nariadenia (EÚ) č. 305/2011 sa takéto klasifikácie zahrnuté v harmonizovaných normách, na ktoré bol v Úradnom vestníku Európskej únie zverejnený odkaz podľa smernice 89/106/EHS, považujú za uplatniteľné podľa nariadenia (EÚ) č. 305/2011 bez ďalších potrebných opatrení.
            
            
               2.KONZULTÁCIE PRED PRIJATÍM AKTU
            
            
               Návrh delegovaného nariadenia bol predmetom diskusie na zasadnutí poradnej skupiny pre stavebné výrobky (ďalej len „PS“) 14. júna 2016 a v období od 31. mája do 28. júna 2016 bol takisto predložený expertom na písomnú konzultáciu. Pred začatím týchto konzultácií mali všetky členské štáty možnosť navrhnúť expertov, ktorí sa na nej zúčastnia. Okrem týchto expertov sa do konzultácií zapojili aj ďalšie externé zainteresované strany. Dokumenty, ktoré boli predmetom diskusií v rámci poradnej skupiny a ktoré súviseli s písomnou konzultáciou, boli v súlade so Spoločnou dohodou o delegovaných aktoch zaslané súčasne Európskemu parlamentu aj Rade. Pripomienky predložené v tomto kontexte a ďalšie vstupy, ktoré Komisia následne dostala, sa zohľadnili pri príprave konečného návrhu znenia tohto aktu určeného na konzultácie medzi útvarmi.
            
            
               Bol sprístupnený na účely spätnej väzby verejnosti na portáli pre lepšiu právnu reguláciu od 31. októbra 2018 do 28. novembra 2018 a oznámený WTO od 7. novembra 2018 do 6. januára 2019, pričom dve zainteresované strany poskytli spätnú väzbu. Jedna zainteresovaná strana sa vyjadrila k technickej otázke, ktorú treba riešiť v súvislosti so žiadosťou o normalizáciu, a preto nie je relevantná vo vzťahu k delegovanému aktu. Druhá zainteresovaná strana vyjadrila pripomienku, že pri tretej triede by sa nemala stanoviť horná hranica, čo však nie je reálna požiadavka vzhľadom na to, že po tretej triede nasleduje ešte štvrtá, takže ani táto pripomienka nebola relevantná.
            
            
               3.PRÁVNE PRVKY DELEGOVANÉHO AKTU
            
            
               V súlade s článkom 27 nariadenia (EÚ) č. 305/2011 sa triedy parametrov môžu stanoviť vzhľadom na podstatné vlastnosti stavebných výrobkov. V súlade s článkom 27 ods. 1 a článkom 60 písm. f) uvedeného nariadenia možno tento cieľ uskutočniť prostredníctvom delegovaných aktov Komisie. V súlade s článkom 27 ods. 2 prvým pododsekom, ak Komisia tieto triedy stanoví, európske organizácie pre normalizáciu ich použijú v harmonizovaných normách.
            
            
               Podľa článku 2 ods. 7 nariadenia (EÚ) č. 305/2011 je „trieda“ rozsah úrovní parametrov stavebného výrobku ohraničený minimálnou a maximálnou hodnotou. V nariadení (EÚ) č. 305/2011 sa nerozlišujú rôzne druhy tried. Triedy parametrov stanovené Komisiou a rovnaké triedy stanovené európskymi organizáciami pre normalizáciu sa preto uznávajú a dodržiavajú rovnakým spôsobom.
            
            
               Keďže v rámci uplatňovania nariadenia (EÚ) č. 305/2011 by si zavedenie takýchto nových klasifikácií parametrov do harmonizovaných noriem európskymi organizáciami pre normalizáciu vyžadovalo vydanie nových revidovaných mandátov, čo sa nestalo, bolo ako vhodnejšie zvolené toto delegované nariadenie.
            
            
               Toto delegované nariadenie by sa preto malo prijať, aby sa stanovili nové triedy parametrov vonkajších clôn a markíz podľa európskej normy EN 13561.
            
         
         
            
               Delegované nariadenie je v súlade so zásadou proporcionality. Povedie k odstráneniu určitých ťažkostí spôsobených vplyvom nariadenia (EÚ) č. 305/2011 na stanovenie systémov klasifikácie parametrov stavebných výrobkov, a bude preto prínosom pre celé európske odvetvie stavebníctva.
            
            
               DELEGOVANÉ NARIADENIE KOMISIE (EÚ) …/…
            
            
               z 14. 3. 2019,
            
            
               ktorým sa dopĺňa nariadenie Európskeho parlamentu a Rady (EÚ) č. 305/2011 vytvorením tried vonkajších clôn a markíz na základe parametrov týkajúcich sa odolnosti proti náporom vetra
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS
                  2
               , a najmä na jeho článok 27 ods. 1,
            
            
               keďže:
            
            
               (1)Európsku normu EN 13561 pre vonkajšie clony a markízy pôvodne prijal Európsky výbor pre normalizáciu (CEN) v roku 2004 a zmenil ju v roku 2008. Obsahuje štyri triedy vonkajších clôn a markíz podľa ich parametrov, najmä vo vzťahu k odolnosti týchto výrobkov proti náporom vetra.
            
            
               (2)Triedy stanovené v norme EN 13561 nie sú dostatočné pre všetky výrobky, ktoré sú v súčasnosti na trhu dostupné. Najnovšie výrobky dosahujú vyššiu odolnosť proti náporom vetra ako staršie modely. Používanie existujúcich tried môže v niektorých prípadoch viesť k bezpečnostným problémom spojeným s upevnením výrobkov.
            
            
               (3)Preto je potrebné klasifikáciu uvedenú v norme EN 13561 rozšíriť o ďalšie tri triedy na základe parametrov odolnosti proti náporom vetra. Zároveň treba rozlišovať používanie tried medzi podskupinami výrobkov, na ktoré sa norma vzťahuje, najmä pokiaľ ide o markízy s kĺbovým ramenom, vonkajšie clony s tkaninou vedenou v bočných vodiacich lištách a pergolové markízy.
            
            
               (4)V súlade s článkom 27 nariadenia (EÚ) č. 305/2011 môže Komisia alebo európsky normalizačný orgán na základe revidovaného mandátu, ktorý vydala Komisia, stanoviť triedy parametrov vzhľadom na podstatné vlastnosti stavebných výrobkov. Vzhľadom na to, že je potrebné čo najskôr stanoviť dodatočné triedy na základe parametrov, tieto nové triedy by mala stanoviť Komisia. V súlade s článkom 27 ods. 2 uvedeného nariadenia sa majú dané triedy používať v harmonizovaných normách,
            
            
               PRIJALA TOTO NARIADENIE:
            
            
               Článok 1
            
            
               Týmto sa stanovujú triedy vonkajších clôn a markíz na základe ich parametrov týkajúcich sa odolnosti proti náporom vetra, ako sú uvedené v prílohe.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 14. 3. 2019
            
         
         
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. EÚ L 88, 4.4.2011, s. 5.
               
               
                  
                     (2)
                  
                        Ú. v. EÚ L 88, 4.4.2011, s. 5.
               
            
      
    ---documentbreak--- 
      
         
         
            
               PRÍLOHA
            
            
            
               Tabuľka 1
            
            
               Triedy vonkajších clôn s tkaninou vedenou v bočných vodiacich lištách a pergolových markíz podľa parametrov odolnosti proti náporom vetra
            
            
                     
                        Triedy
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Menovitý tlak vetra pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110 – < 170
                     
                  
               
                     
                        Bezpečný tlak vetra pN (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132 – < 204
                     
                  
               
            
                     
                        Triedy
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Menovitý tlak vetra pN (N/m²)
                     
                  
                  
                     
                        ≥ 170 – < 270
                     
                  
                  
                     
                        ≥ 270 – < 400
                     
                  
                  
                     
                        ≥ 400
                     
                  
               
                     
                        Bezpečný tlak vetra pN (N/m²)
                     
                  
                  
                     
                        ≥ 204 – < 324
                     
                  
                  
                     
                        ≥ 324 – < 480
                     
                  
                  
                     
                        ≥ 480
                     
                  
               
            
               Tabuľka 2
            
            
               Triedy markíz s trelážovými ramenami, markíz s otočnými ramenami, markíz s výsuvnými ramenami, zvislých rolovacích clôn, balkónových markíz, fasádových markíz, svetlíkových markíz, markíz pre zimné záhrady a protihmyzových sieťok podľa parametrov odolnosti proti náporom vetra
            
            
                     
                        Triedy
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Menovitý tlak vetra pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110
                     
                  
               
                     
                        Bezpečný tlak vetra pN (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132
                     
                  
               
            
               Tabuľka 3
            
            
               Triedy markíz s kĺbovým ramenom podľa parametrov odolnosti proti náporom vetra
            
            
                     
                        Triedy
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Menovitý tlak vetra pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70
                     
                  
               
                     
                        Bezpečný tlak vetra pN (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84